Tallinna Paberivabrik

Tallinna Paberivabrik oli paberivabrik Tallinnas, mis asus praeguse Stockmanni kaubamaja kohal., Liivalaia tänava ja  Maakri tänava ääres,  Maakri 27. 

Paberivabriku ehitamist Maakri ja Klaasingi tänava vahelisele alale alustas 1885 2. Gildi kaupmees  Eduard Johanson. Johansoni paberivabrik asus ajaloolise Jaaniveski kohal. Vabrik alustas tööd . 1895. aastal muudeti ettevõte aktsiaseltsiks ja sai vabriku nimeks AS Tallinna Paberivabrik E. J. Johanson. (saksa keeles ka Papierfabrik E. J. Johannson).

1939. aastal sai vabriku omanikuks Eesti Tarbijate Kooperatiiv, enne seda olid AS. E. J. Johansoni paberivabriku peaaktsionäriks Inglise firma Westminster Trading and Industry Company, Ltd., keda esindasid vennaksed Boris ja Nikolai Gordonid, Boris kuulus ka aktsiaseltsi juhatusse ja Gordonid omasid aktsiaid ka isiklikult. Aktsionäride hulka kuulus veel ettevõtte omaaegse direktoriMoses/ Mooses Bialiku omakseid, kes elutsesid alatiselt Prantsusmaal. Peale B. Gordoni kuulus juhatusse tubakavabriku „Sirena" omanik Boris Katlama. Vabrikus töötas 295 inimest, nendest 37 ametnikku ja juhtivat tehnilist tööjõudu. Vabrik oma kolme masinaga turustas aastas umbes 4700 tonni paberit. Aktsiate eest maksti 1.600.000 kr.

1. mail 1945 läks vabrik Eesti NSV Toiduainetetööstuse Rahvakomissariaadi alluvusse ja vabriku nimeks sai Tallinna Paberivabrik.  1. aprillil 1958 liideti Tallinna Paberivabrikuga Riiklik Vihikuvabrik Murrang, 1. mail 1963 ka Kartonaaživabrik Täht. Ajavahemikul 1. maist 1963 - oktoobrini 1965 kandis vabrik nimetust Tallinna Paberi- ja Kartonaaživabrik. 15.10.1965 allus vabrik Eesti NSV Metsa-, Tselluloosi-, Paberi- ja Puidutööstuse Ministeeriumile ja taastati vabriku endine nimetus - Tallinna Paberivabrik.

Aastatel 1968–1971 allus Tallinna Paberivabrik Eesti Tselluloosi- ja Paberitööstuse Ettevõtete Liidulisele Koondisele, seisuga 1. jaanuar 1971 ühendati Tallinna Paberivabrik Tööpunalipu ordeniga V. Kingissepa nim Tallinna Tselluloosi- ja Paberikombinaadiga. 1. märtsist 1971 lõpetas Tallinna Paberivabrik tegevuse iseseisva tootmisettevõttena jätkates Tööpunalipu ordeniga autasustatud V. Kingissepa nimelise Tallinna Tselluloosi- ja Paberikombinaadi tootmistsehhina nr. 2 (TK Eesti Paberitööstus Paberivabrik nr 2).

Maakri tänav 25 asub ca 1909 ehitatud  Eduard Johansoni paberivabriku tootmishoone koos koopiana üles ehitatud väravaehitisega

Vaata ka
Tselluloosi- ja paberitööstus

Viited

Tallinna endised ettevõtted
Eesti tööstusettevõtted
Eesti paberitööstus